Author: user

ΣΥΜΒΟΛΑΙΟ
Εγώ ο/η υποφαινόμενος/η …………………………………….....
μαθητής/μαθήτρια της … τάξης του
Δημ. Σχ. Αγίου Θεοδώρου Λάρνακας,
υπόσχομαι να τηρώ τον Κώδικα Καλής Συμπεριφοράς που έχουμε συμφωνήσει, γιατί έτσι θα μπορέσω να προοδεύσω, να γίνω ένας υπεύθυνος άνθρωπος κι ένας καλός πολίτης.
Υπογραφή:
……………………………………….
Εγώ/Εμείς ο γονέας/οι γονείς του/της
..........................................................
δεσμεύομαι/δεσμευόμαστε να βοηθήσω/ουμε το παιδί μου/μας να μάθει να τηρεί τον Κώδικα Καλής Συμπεριφοράς και να γίνει ένας υπεύθυνος άνθρωπος.
Υπογραφή/ές:
………………………………………
......................................................

Σύμφωνα με τους «Περί Δημόσιων Σχολείων Δημοτικής Εκπαίδευσης Κανονισμούς του 2008 - 2009», την εγκύκλιο του Υ.Π.Π. 380/68/Α, ημ. 05.08.1998 και την αρχική εγκύκλιο κάθε έτους, στην οποία υπάρχει σχετική αναφορά, όταν το παιδί παραβιάζει έναν από τους κανονισμούς του κώδικα καλής συμπεριφοράς, είτε της τάξης είτε της σχολικής μονάδας γενικότερα, ο/οι δάσκαλος/οι, αφού εξαντλήσει/ουν όλα τα μέσα που στηρίζονται στην πειθώ, μπορεί/ούν να χρησιμοποιήσει/ουν πειθαρχικά μέτρα και κυρώσεις, ανάλογα με τις επιπτώσεις της συμπεριφοράς του παιδιού.
Τα πειθαρχικά μέτρα είναι:
Παρατήρηση
Επίπληξη, η οποία μπορεί να είναι ιδιαιτέρως ή ενώπιον του κηδεμόνα.
Νοείται ότι, σε περιπτώσεις όπου παρά τη λήψη των πιο πάνω μέτρων το παιδί συνεχίζει την παραβίαση κανόνα ή κανόνων του κώδικα καλής συμπεριφοράς, παραπέμπεται στη διεύθυνση του σχολείου.
Στις σοβαρές περιπτώσεις, όπου παρά τη λήψη των πιο πάνω μέτρων το παιδί συνεχίζει να παρουσιάζει την ίδια συμπεριφορά, ο διδασκαλικός σύλλογος αναλαμβάνει την εξέταση της περίπτωσης. Ο διδασκαλικός σύλλογος, ανάλογα με τα πορίσματα της εξέτασης και τη σοβαρότητα της υπόθεσης, μπορεί να χρησιμοποιήσει τα ακόλουθα πειθαρχικά μέτρα:
Αποζημίωση για την προξενηθείσα υλική ζημιά
Υποχρεωτική προσφορά κοινωνικής εργασίας μέσα στο σχολείο, στα πλαίσια των συνηθισμένων δραστηριοτήτων που αναλαμβάνουν τα παιδιά
Στέρηση συμμετοχής σε ενδοσχολικές εκδηλώσεις και αθλοπαιδιές εντός του σχολείου καθώς και άλλες ενδοσχολικές δραστηριότητες για μία μόνο περίοδο από μία μέχρι τριάντα συνεχόμενες ημέρες μέσα στο ίδιο σχολικό έτος.
Σε πολύ σοβαρές περιπτώσεις, όπου παρά τη λήψη των πιο πάνω μέτρων το παιδί εξακολουθεί να παρουσιάζει την ίδια συμπεριφορά, ο διδασκαλικός σύλλογος συστήνει τριμελή ομάδα εξέτασης της περίπτωσης υπό την προεδρία του διευθυντή. Η ομάδα αυτή, αν το κρίνει σκόπιμο, μπορεί να ζητήσει τη βοήθεια του εκπαιδευτικού ψυχολόγου ή οποιουδήποτε άλλου ειδικού επιστήμονα ή κρατικού λειτουργού κρίνει αναγκαίο. Τα πορίσματα της εξέτασης παραπέμπονται στον διδασκαλικό σύλλογο, ο οποίος μπορεί να αποφασίσει αλλαγή τμήματος του παιδιού ή παραπομπή της υπόθεσης στον υπεύθυνο επιθεωρητή για περαιτέρω εξέταση

ΔΗΜΟΤΙΚΟ ΣΧΟΛΕΙΟ
ΑΓΙΟΥ ΘΕΟΔΩΡΟΥ
ΛΑΡΝΑΚΑΣ

ΚΩΔΙΚΑΣ
ΚΑΛΗΣ ΣΥΜΠΕΡΙΦΟΡΑΣ

2022-23

ΣΕΒΟΜΑΣΤΕ ΤΟΝ ΕΑΥΤΟ ΜΑΣ ΚΑΙ ΤΟΥΣ ΑΛΛΟΥΣ

ΣΤΗΝ ΤΑΞΗ
Ερχόμαστε στο σχολείο έγκαιρα, με τη στολή μας και κατάλληλα προετοιμασμένοι για το πρόγραμμα της μέρας.
Όταν χτυπήσει το κουδούνι προχωρούμε στην τάξη ακολουθώντας τις οδηγίες των εκπαιδευτικών, καθόμαστε ήσυχα κι ετοιμαζόμαστε για το μάθημα.
Παρακολουθούμε και συμμετέχουμε ενεργά στο μάθημα ακολουθώντας τις οδηγίες.
Παίρνουμε τον λόγο για να μιλήσουμε χωρίς να διακόπτουμε κανέναν.
Συνεργαζόμαστε αρμονικά και σεβόμαστε τις απόψεις όλων των παιδιών.
Διατηρούμε την τάξη μας καθαρή και συγυρισμένη, όπως και τα βιβλία και τετράδιά μας.
Δεν προκαλούμε θόρυβο.
ΣΤΗΝ ΑΥΛΗ
Εισερχόμαστε και εξερχόμαστε από την τάξη ήρεμα διατηρώντας τις απαραίτητες αποστάσεις
Τρώμε ήσυχα πριν το παιχνίδι.

ΕΙΜΑΣΤΕ
ΥΠΕΥΘΥΝΑ ΑΤΟΜΑ

Παίζουμε τηρώντας τους κανόνες.
Σεβόμαστε όλα τα παιδιά και αποφεύγουμε τη βία, τις συγκρούσεις και τους καβγάδες.
Απορρίπτουμε οποιαδήποτε ρατσιστική συμπεριφορά.
Ενημερώνουμε τους δάσκαλους για καβγάδες ή ανάρμοστες συμπεριφορές και ζητούμε τη βοήθειά τους για ό,τι χρειαστεί.
Μένουμε πάντα στον χώρο του σχολείου.
Σεβόμαστε την περιουσία του σχολείου.
Έχουμε οικολογική συνείδηση.
ΣΤΟ ΣΠΙΤΙ
Σεβόμαστε όλα τα μέλη της οικογένειάς μας.
Συζητούμε με τους γονείς μας και τους ενημερώνουμε με ειλικρίνεια για το τι γίνεται στο σχολείο.
Μελετούμε πάντα τα μαθήματά μας και προετοιμαζόμαστε για την επόμενη μέρα.
Βάζουμε μέσα στην τσάντα μας μόνο ό,τι χρειαζόμαστε.
Οργανώνουμε σωστά τον χρόνο μας (μελέτη, ξεκούραση-παιχνίδι, ύπνος).

ΓΕΝΙΚΑ
Συμπεριφερόμαστε πάντα με ευγένεια, αγάπη και ενσυναίσθηση.
Κάνουμε διάλογο, ακούμε τους άλλους με προσοχή και σεβόμαστε τη γνώμη τους.
Χρησιμοποιούμε πάντα τις λέξεις: ευχαριστώ, παρακαλώ, συγγνώμη.
Χρησιμοποιούμε τον πληθυντικό ευγένειας όταν μιλούμε στους μεγαλύτερούς μας.
Συμπεριφερόμαστε πάντοτε με σεβασμό προς τον εαυτό μας και τους άλλους, τόσο μέσα στο σχολείο όσο και έξω από αυτό (στο σπίτι, στην εκδρομή, στο θέατρο, στην εκκλησία).

ΑΚΟΛΟΥΘΟΥΜΕ ΠΑΝΤΑ ΤΟΥΣ ΚΑΝΟΝΙΣΜΟΥΣ ΤΟΥ ΣΧΟΛΕΙΟΥ ΜΑΣ!
ΜΟΝΟ ΕΤΣΙ ΘΑ ΓΙΝΟΥΜΕ ΥΠΕΥΘΥΝΟΙ, ΣΟΒΑΡΟΙ ΚΑΙ ΚΑΛΟΙ ΠΟΛΙΤΕΣ.
ΚΑΘΕΤΙ ΠΟΥ ΚΑΝΟΥΜΕ ΕΧΕΙ ΣΥΝΕΠΕΙΕΣ ΘΕΤΙΚΕΣ Η΄ ΑΡΝΗΤΙΚΕΣ.